|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2025.gada 27.martā** | **Nr. GND/2025/240** |
|  | **(protokols Nr. 8; 78.p.)** |

**Par Gulbenes novada pašvaldības īpašumā esošās kustamās mantas –**

**kokmateriālu 191,00 m3 apjomā, pircēja apstiprināšanu**

Gulbenes novada pašvaldības dome 2025.gada 27.februārī pieņēma lēmumu Nr. GND/2025/141 “Par kustamās mantas – kokmateriālu 191,00 m3 apjomā, otrās izsoles rīkošanu, noteikumu un sākumcenas apstiprināšanu” (protokols Nr. 6; 64.p.), saskaņā ar kuru nolēma rīkot Gulbenes novada pašvaldības īpašumā esošās kustamās mantas – kokmateriālu ar kokmateriālu 191,00 m3 apjomā, sortiments: skujkoka papīrmalka 57,4 m3, bērza papīrmalka 12,2 m3, lapu un skuju koku taras kluči 75,4 m3, malka 33,6 m3 , bērza finierkluči 12,4m3 apjomā, kas atrodas krautuvē Rūpnieku iela 1, Lejasciemā, Gulbenes novadā, LV-4412 (turpmāk – Kustamā manta) otro mutisko izsoli ar augšupejošu soli, apstiprināt izsoles noteikumus un nosacīto cenu.

2025.gada 20.martā tika rīkota Gulbenes novada pašvaldības kustamās mantas – kokmateriālu ar kokmateriālu 191,00 m3 apjomā, otrā izsole, kurā piedalījās viens pretendents. Sabiedrība ar ierobežotu atbildību "SILMALAS", reģistrācijas Nr. 43201016174, juridiskā adrese: "Silmalas", Lejasciema pagasts, Gulbenes novads, LV-4412, par augstāk nosolīto cenu 7455 EUR (septiņi tūkstoši četri simti piecdesmit pieci *euro*) ir ieguvusi tiesības pirkt kustamo mantu.

Pašvaldību likuma 10.panta pirmās daļas 17.punkts nosaka, ka dome ir tiesīga izlemt ikvienu pašvaldības kompetences jautājumu un tikai domes kompetencē ir noteikt kārtību, kādā veicami darījumi ar pašvaldības kustamo mantu, kā arī kārtību, kādā notiek dāvinājumu un novēlējumu pieņemšana un pārzināšana, aizdevumu, aizņēmumu un citu saistību likuma 10.panta pirmās daļas 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Publiskas personas mantas atsavināšanas likuma 34.panta otro daļu institūcija, kas organizē mantas atsavināšanu (9.pants), izsoles rezultātus apstiprina ne vēlāk kā 30 dienu laikā pēc šā likuma 30.pantā paredzēto maksājumu nokārtošanas, savukārt saskaņā ar šā likuma 30.panta pirmo daļu piedāvātā augstākā summa jāsamaksā par nosolīto nekustamo īpašumu divu nedēļu laikā, bet par kustamo mantu - nedēļas laikā no izsoles dienas, ja izsoles noteikumi neparedz citu termiņu. Iemaksātā nodrošinājuma (16.pants) summa tiek ieskaitīta pirkuma summā.

Pirkuma maksa 2025.gada 20.martā ir samaksāta pilnā apmērā.

Publiskas personas mantas atsavināšanas likuma 36.panta pirmā daļa cita starpā nosaka, ka publiskas personas mantas nosolītājs trīsdesmit dienu laikā pēc izsoles rezultātu apstiprināšanas paraksta pirkuma līgumu; nekustamā īpašuma pirkuma līgumu atvasinātas publiskas personas vārdā paraksta attiecīgās atvasinātās publiskās personas lēmējinstitūcijas vadītājs vai viņa pilnvarota persona, bet kustamās mantas pirkuma līgumu – publiskas personas vai tās iestādes, kuras valdījumā vai turējumā manta atrodas, vadītājs vai viņa pilnvarota persona vai kapitālsabiedrības, kuras valdījumā vai turējumā manta atrodas, pārvaldes institūcijas vadītājs vai viņa pilnvarota persona.

Pamatojoties uz Pašvaldību likuma 10.panta pirmās daļas 17. un 21.punktu, Publiskas personas mantas atsavināšanas likuma 30.panta pirmo daļu, 34.panta otro daļu, 36.panta pirmo daļu, saskaņā ar Gulbenes novada pašvaldības īpašuma novērtēšanas un izsoļu komisijas 2025.gada 20.marta Gulbenes novada pašvaldības kustamās mantas – kokmateriālu 191,00 m3 apjomā izsoles gaitas protokolu Nr. GND/2.7.4/25/17, un atklāti balsojot: ar 12 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Gunārs Ciglis, Ivars Kupčs, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – 1 (Intars Liepiņš), Gulbenes novada pašvaldības dome NOLEMJ:

1. APSTIPRINĀT Gulbenes novada pašvaldības īpašumā esošās kustamās mantas – kokmateriālu ar kokmateriālu 191,00 m3 apjomā, sortiments: skujkoka papīrmalka 57,4 m3, bērza papīrmalka 12,2 m3, lapu un skuju koku taras kluči 75,4 m3, malka 33,6 m3 , bērza finierkluči 12,4m3 apjomā, 2025.gada 20.martā notikušās izsoles rezultātus.

2. Trīsdesmit dienu laikā pēc izsoles rezultātu apstiprināšanas slēgt pirkuma līgumu ar Sabiedrība ar ierobežotu atbildību "SILMALAS", reģistrācijas Nr. 43201016174, juridiskā adrese: "Silmalas", Lejasciema pagasts, Gulbenes novads, LV-4412, par šā lēmuma 1.punktā minētās kustamās mantas pārdošanu par nosolīto cenu 7455 EUR (septiņi tūkstoši četri simti piecdesmit pieci *euro*).

3. Lēmuma izpildi organizēt Gulbenes novada pašvaldības īpašuma novērtēšanas un izsoļu komisijai.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.

Gulbenes novada pašvaldības domes priekšsēdētājs A.Caunītis